39. schôdza NR SR - 12.deň - A. dopoludnia
Dátum: 2025-09-26
Poslanec: Plevíková, Zuzana (SMER - SD)
Druh vystúpenia: Vystúpenie v rozprave

Vážené Slovenky, vážení Slováci, milé kolegyne, milí kolegovia, nebudem sa dnes obracať na opozíciu, ktorá tu zjavne dnešnú schôdzu odignorovala, a viete, to je tak, že kto mlčí, ten svedčí a v tomto prípade je to stopercentná pravda. A pripomína mi to inak trošku aj keď sa odvolával pán predseda Progresívneho Slovenska z postu podpredsedu Národnej rady tiež kvôli vlastne takým finančným nezrovnalostiam a ja som doteraz nenašla v podstate nikde, že ako sa k tomu vyjadrili, že vlastne túto schôdzu, tento deň v podstate odignorovali a tento návrh uznesenia. Ja sa chcem spýtať kolegov, že či niečo postrehli, asi nič, že by ste mi možno našepkali, aby som mohla na to reagovať, že či sa nezúčastnili, pretože konsolidácia, pretože ako vždy hovoria, že my chceme niečo zahmlievať, alebo čokoľvek iné. Ale nechcem tu k vám zrovna iba hovoriť, pretože sa chcem v prvom rade na vás, milí občania, obrátiť. Nie je tu ani veľa médií, neviem, či teda išli naháňať, vlastne žiadny, viem, že je to vysielané, takže som v kľude, išli asi naháňať Progresívne Slovensko o vyjadrenie, čo sa týka schválenej novely Ústavy Slovenskej republiky a možno sa aj dozvieme to vyjadrenie, že prečo nie sú vôbec účastní v tomto pléne. Myslím si, že občania Slovenskej republiky si zaslúžia vedieť, kam všade idú ich vlastné prostriedky a ich vlastné peniaze, kam všade sa vedeli dostať a ku komu a, ešte raz, kam idú peniaze občanov, nás v podstate všetkých. Keď sa tu zneužívajú dotácie cez mimovládne organizácie, to sa týka každého jedného z nás, každého. Chcem sa aj občanom prihovárať k tomu, že sa tu zvolávajú jednoducho protesty neustále, samozrejme, na to majú občania právo, ale tieto protesty sú zvolávané týmito ľuďmi práve preto, že oni chcú určité skutočnosti kryť, využívajú tento inštitút zhromažďovania akokoľvek to ide. A vôbec nemyslia, že je to nejaký dobrý úmysel, zneužíva sa naozaj vo veľkom toto právo zhromažďovania. A keď hovoria, že my chceme niečo kryť, tak viete, ukazujú na nás, ono sa hovorí, že ukazujú na nás prstom, ale tie tri ostatné zrovna smerujú na nich. Po nástupe tejto vlády sa ministerstvá dozvedeli úplne od začiatku, prišli na závažné skutočnosti, čo sa týka prerozdeľovaných peňazí a také praktiky tu fungovali, že ani tí najväčší podfukári aj zo známeho filmu by sa nemuseli za takéto výkony hanbiť. Dovoľte mi uviesť určité príklady ľudí, resp. mimovládnych organizácií, s ktorými sme mali kvázi čo dočinenia, ktorých finančné zázemie vyšlo na svetlo sveta a rovno to prepojiť aj s protestami, ktoré sú zvolávané. Myslím, že si všetci pamätáme, keď ministerstvo kultúry začalo odkrývať nezrovnalosti v prideľovaných dotáciách, či keď nebolo vôbec zrejmé, prečo sa veľké finančné granty rozdávali vo veľkom mimovládkam, ktoré nemali s rozvojom spoločnosti vlastne ani nič spoločné. Aké obrovské protesty sa začali konať pod rúškom akejsi záchrany kultúry. No toto bolo skutočne skôr záchrana ich vlastného zadku. A začali pani ministerku aj vo veľkom šikanovať. Ministerstvo kultúry potvrdilo, že predchádzajúce vedenie rezortu kultúry presmerovalo peniaze určené na mimovládne organizácie v prospech politických aktivít viazané na Progresívne Slovensko v rokoch 2020 až 2023. Tu pripomeniem, že prečo počas zlovlády, ktoré ubližovalo ľuďom, čo sa týka aj testovania antigénového povinného, čo sa týka kriminalizácie občanov, čo sa týka pomaly zatváranie do domov občanov, ale títo, čo protestujú dnes proti vláde, vtedy vôbec neprotestovali. No môžeme trikrát hádať, že prečo. No preto, pretože tieto mimovládne organizácie dostávali hocijako peniaze do svojho vačku. Môžeme tu spomenúť konkrétnu výzvu na podporu, akúsi podporu mediálnej výchovy a boja proti dezinformáciám, tzv. nejaký program päť, ktoré ministerka kultúry presunula 300-tisíc euro, aby bolo zrejmá finančná čiastka, na opravu strechy radšej Slovenskej filharmónie. Môžeme si to trikrát pospájať, že či to nebolo vhodnejšie. Organizácia Post Bellum, podporovaná prezidentkou Čaputovou a, prosím pekne, riaditeľ tejto organizácie robil jej partner pán Rizman, žiadal napr. 27 700 euro a Komisia jej to bez váhania schválila. Ďalej môžeme spomenúť aj, úspešné boli projekty napr. Živica a iné a o týchto dotáciách rozhodovali v danom období ľudia ako Daniel Milo, ktorý dokonca robil na ministerstve vnútra kedysi počas predchádzajúcej vlády, Juraj Hipš, podľa mňa každému je známy tento bývalý politik, ktorý bol aj členom Spolu, kým sa s Progresívnym Slovenskom nespojili, Jakub Goda, ktorý pôsobil dokonca v kancelárii Zuzany Čaputovej, a ďalší predstavitelia progresívcov. To len aby nám bolo zrejmé, že ako to bolo všetko pospájané. Pre toto všetko a to, že sa konečne urobil s týmto nejaký poriadok, sa začali zvolať, zvolávať tie protesty pod záštitou Otvorenej kultúry, kde sú pomaly všetci títo ľudia aj z týchto mimovládnych organizácií zaangažovaní v týchto protestoch. Organizovali sa jednoducho protesty proti vedeniu rezortu aj kultúry, aj spravodlivosti, o tom audite budem ešte hovoriť, keďže strácali finančné zázemie....